Italiano: # Ra Gerusalemme deliverà (XVIII sec.)

Nel 1755 compariva a Genova, in due volumi, _Ra Gerusalemme deliverà dro Signor Torquato Tasso traduta in lengua zeneize_, una versione in genovese del capolavoro tassiano, ad opera di un’ équipe di letterati cittadini, diretti dal poeta Stefano De Franchi. Si tratta di un lavoro curioso ed insolito, poiché gli autori non intesero eseguire una fedele traduzione della Gerusalemme, come nel secolo successivo il Padre Federico Gazzo avrebbe tradotto integralmente la Divina Commedia, ma neppure una parodia, un travestimento burlesco, come già ne esistevano in varie parlate italiane. I letterati settecenteschi vollero invece rispettare sostanzialmente gli intendimenti e la struttura narrativa dell’opera del Tasso, ma nello stesso tempo ri-crearla da un punto di vista «genovese»; l’intero poema cavalleresco è così riscritto come avrebbe potuto raccontarlo un genovese di allora. Nei traduttori non mancò neppure l’intendimento di emulare e superare le traduzioni già apparse fino ad allora in altre parlate italiane, come si evince da un sonetto prefatorio, che dice:

Come dire che se le altre traduzioni, in bolognese (ro Dottô), in veneziano (Pantalon), in bergamasco (Xanni), in napoletano (Coviello), hanno cambiato il Tasso in un buffone e hanno riscosso successo, la maschera genovese del Caporale, non poteva rimanere indietro, capace com’è anche lui di dire spiritosaggini. A dispetto di tale premessa, l’intonazione comica affiora solo di tanto in tanto, nella Gerusalemme in genovese, restando essa in genere molto al di sopra di altri tentativi analoghi, tipici di un dialettalismo riflesso e tutto sommato poco interessante; infatti, si può affermare che l’intera operazione si inscrive nel complesso lavoro intrapreso dal De Franchi per arricchire la letteratura di espressione genovese di opere valide e aggiornate, in un’ottica di esaltazione della patria genovese. In un’epoca di sostanziale decadenza politica per la Repubblica di Genova, quale fu il XVIII secolo, alcuni intellettuali avvertirono la necessità di ricompattare le classi sociali attorno alla nobiltà, rinfocolando il sentimento patriottico; a tale scopo, la letteratura in genovese poté sembrare uno strumento particolarmente idoneo, per l’uso identitario che ne era stato fatto nel corso dei secoli. Il De Franchi volle così essere il poeta della «Nazione genovese», propugnando tra l’altro moderate correzioni ad un assetto sociale e politico secolare ormai sclerotico, cui rivolge moderatissime critiche nelle sue commedie. Quella del De Franchi era certo una concezione dello Stato fortemente paternalista, ma lo stile presuntamente popolare in cui la espresse non mancò di influenzare numerosi autori, la maggior parte anonimi e di ispirazione giacobina, che sarebbero apparsi alla fine del secolo. Quanto alla traduzione della Gerusalemme, il movente politico è da ricercarsi in particolare nell’esaltazione del contributo recato a suo tempo dai Genovesi alla riconquista della Terra Santa, su cui era già fiorita tutta una serie di leggende e tradizioni, legate alla figura di Guglielmo Embriaco, «il duce ligure, che pria / signor de’ mari corseggiar solìa». Rispettando rigorosamente lo stesso numero di ottave dell’originale, sette diversi poeti, Stefano De Franchi, Ambrogio Conti, Gaetano Gallino, Paolo Toso, Giacomo Guidi, Gian Agostino Gastaldi, Francesco Maria Viceti, diedero la loro versione dei venti canti della Gerusalemme Liberata, a volte mantenendosi molti aderenti al testo, a volte abbassandone i toni per mantenersi fedeli ad uno spirito ligure tutto concretezza e praticità, a volte ancora creando momenti di poesia del tutto nuovi.

Si vedano le ottave in cui viene rievocata la figura di Colombo (XV, 31–32) nella versione di Ambrogio Conti:

Nel canto VII tradotto da Stefano De Franchi, la similitudine delle anguille catturate nelle valli di Comacchio viene resa più vicina all’esperienza dei genovesi, con un’ambientazione rivierasca, facendo riferimento alla tonnara di Portofino.

Dal canto XII (ott. 62–69) la morte di Clorinda, nella versione di Paolo Toso, dove la drammaticità della situazione è resa correttamente, con profondo sentimento:

Ligure: # Ra Gerusalemme deliverà (sec. XVIII)

Do 1755 sciortiva à Zena, inte doî volummi, _Ra Gerusalemme deliverà dro Signor Torquato Tasso traduta in lengua zeneise_, unna verscion zeneise do cao d’euvia tassian, travaggio de unna squaddra de letteræ çittadin, diretti da-o poeta Steva De Franchi. A l’é unn’euvia coiosa e insòlita, apreuvo che i autoî n’an vosciuo realizzâ unna fiente traduçion da Gerusalemme, comme into secolo dòppo o paddre Freirigo Gazzo o l’avieiva traduto areo a Diviña Comedia, ma manco unna parodia, un stravestimento da rie, comme de za ghe n’ea inte varri parlæ italien. I letteræ setteçenteschi an vosciuo in cangio respettâ a sostansa e e intençioin e a struttua narrativa de l’euvia do Tasso, ma into mæximo tempo re-creâla da un ponto de vista «zeneise»; tutto o poemma cavalleresco o ven coscì rescrito comme o l’avieiva posciuo contâlo un zeneise de alantô. Inti traduttoî gh’ea ascì l’intendimento de imitâ e sobaccâ e traduçioin de za sciortie scin aloa inte di atri parlæ, comme se capisce da un sunetto prefatöio, ch’o dixe:

Comme dî che se e atre traduçioin, in bologneise (ro Dottô), in veneçian (Pantalon), in bergamasco (Xanni), in napolitan (Coviello), an cangiou o Tasso inte un buffon e an scheuvuo successo, a mascara zeneise do Capoâ, a no poeiva arrestâ in derê, bon comm’o l’é lê ascì de dî di gösci. À despeto de sta premissa, l’intonaçion còmica a ven feua solo che de semme in semme, inta Gerusalemme in zeneise, in arrestâ pe commun ben ben de d’ato de atre tentative semeggeive, tipiche de un dialettaliximo reflesso e tutto sommou no guæi interessante; in fæto, se peu dî che tutta l’opeaçion a se inscrive into complesso travaggio intrapreiso da-o De Franchi pe inricchî a lettiatua in zeneise de euvie valide e aggiornæ, inte unn’òttica d’exartaçion da patria zeneise. Inte unn’epoca de sostançiale descheita politica pe-a Repubrica de Zena, quæ o l’é stæto o secolo XVIII, çerti intellettuali aivan sentio a neçescitæ de recompattâ e classe soçiale in gio a-a nobilitæ, pe dâ fòrsa a-o sentimento patriòttico; inte sto senso chì, a lettiatua in zeneise a poeiva pai un instrumento adattou ben, pe l’uso identitäio che n’ea stæto fæto into corso di secoli. O De Franchi o l’à vosciuo ëse coscì o poeta da «Naçion zeneise», con fâse fautô fra l’atro de moderæ correçioin à un scistema politico e soçiale secolare e omai ruspo e frusto, a-o quæ o mescia de modeatiscime critiche inte seu comedie. Quella do De Franchi a l’ea unna conçeçion do Stato fortemente paternalista, ma o stile popolare, pe mainea de dî, into quæ o l’à espresso o no l’à mancou de influensâ numeroxi autoî, i ciù tanti anònimi e de inspiaçion giacobiña, che saieivan vegnui feua a-a fin do secolo. Quante a-a traduçion da Gerusalemme, a raxon politica a l’é da çercâse sorvetutto inte l’exartaçion do contributo portou da-i zeneixi a-a reconquista da Tæra Santa, in sciô quæ l’ea za scioio un muggio de lezzendie e tradiçioin, ligæ a-a figua do Ghiggermo Embriaco, «il duce ligure che pria / signor de’ mari corseggiar solia». Con respettâ rigorosamente o mæximo numeo de ottave de l’originäio, sette diversci poeti, Steva De Franchi, Ambreuxo Conti, Gaitan Gallin, Poulo Toso, Giacomo Guidi, Zane Aostin Gastaldo, Françesco Maria Viceti, an dæto a seu verscion di vinti canti da Gerusalemme Liberata, de vòtte con mantegnîse assæ aderenti a-o testo, de atre vòtte in asbasciâne i toin pe tegnîse fienti à un spiito ligure tutto concretessa e pratiçitæ, de vòtte ancon in creâ momenti de poexia neuvi areo.

Eive e ottave donde ven rievocâ a figua de Colombo (XV, 31–32) inta verscion de Ambreuxo Conti:

Into canto VII traduto da-o Steva De Franchi, a scimilitudine de anghille cattuæ inte valle do Comaggio a ven reisa ciù vexiña à l’espeiensa di zeneixi, con unn’ambientaçion riveasca, in reciammâse a-a tonnæa de Portofin.

Da-o canto XII (ott. 62–69) a mòrte de Clorinda, inta verscion de Poulo Toso, donde a dramatiçitæ da scituaçion a ven reisa correttamente, con fondo sentimento.